Et maitsed on erinevad ja kodu on enamjaolt koht, mida armastame ise kujundada, siis üldjuhul on kodukaubad kingituseks riskantne valik. Olgu selleks siis ebameeldiva aroomiga lõhnaküünlad, valet värvi pleed või midagi kolmandat. Keegi meist ei sooviks oma lähedast üllatada kingiga, mis teda ei rõõmusta. Küsisime Delfi toimetuse töötajatelt, mida nemad mitte mingi hinna eest jõulukingiks saada ei sooviks.
1. Kohvikruus osutus küsitluse kõige populaarsemaks vastuseks. Enamjaolt armastavad inimesed oma hommikukohvi või teed juua ühest kindlast tassist ning kingituid ja kasutuna seisvaid kruuse on paljudel kappidesse tekkinud juba omajagu.
2. Nipsasjakesed-kujukesed ja seinapildid on samuti libe tee oma kallima või sõbra rõõmustamiseks. Sädelevad inglikesed, päkapikud või portselankiisud leiavad suure tõenäosusega koha uue omaniku kapisügavustes. Piltide osas on jälle paljudel erinev maitse. Mis meeldib sulle, ei pruugi meeldida sõbrale ja vastupidi!
3. Küünlad ja küünlajalad — kuigi esmapilgul võib tunduda, et tegu on igati praktilise kingitusega, mis pühade ajal kindlasti kasutust leiab, siis tegelikkuses on enamk inimesi oma pühadekaunistused juba ammu enne jõule põhjalikult läbi mõelnud. Küünlaid ostes ei saa kunagi ka kindel olla, kas see võõrustaja tänavuse jõuludekooriga üldse kokkugi sobib.